**Ylösnousemus** on Joose Keskitalon seitsemäs studioalbumi, joka julkaistiin 23. huhtikuuta 2014 levymerkillä Helmi Levyt. Albumi on Keskitalon ensimmäinen soololevy sitten vuoden 2006 *Kaupungit puristuvat puristimissa* -albumin, taustayhtye Kolmannen Maailmanpalon hajottua edeltävän albumin julkaisun jälkeen.

Albumi debytoi Suomen virallisen listan sijalla 16.

Vastaanotto
-----------

|  |  |  |
| --- | --- | --- |
| **Desibeli.net** | 5/5 tähteä |  |
| **Keskisuomalainen** | *hyvä* |  |
| **Rumba** | 2.5/5 tähteä |  |
| **Sana** | 4/5 tähteä |  |
| **Soundi** | 4/5 tähteä |  |
|

Albumi sai hyvän pääosin vastaanoton. Soundin Asko Alanen antoi albumille neljä tähteä, ja sanoi muuten Keskitalolle ominaisen yksinkertaisen ja pelkistetyn musiikin saavan syvyyttä laulajan vakavuuden ja sävelkulkujen muutosten myötä, ja kuvaili levyä "tarinatuokioksi". Kristillisen Sana-lehden Mikko Saari totesi albumin olevan Keskitalon siihenastisesta tuotannosta kantreinta, eikä pitänyt sitä sanoitustensa puolesta lähelläkään perinteistä valtavirtagospelia, johon sanoitukset olivat hänen mielestään liian haastavia ja rujoja. Hän sanoi sanoitusten tärkeyden korostuvat askeettisen soitannan takia. Saari piti albumia välityönä, mutta nosti teoksen neljän tähden arvoiseksi. Keskisuomalaisen Anniina Meronen antoi albumille kaksi tähteä sävellyksistä ja viisi tähteä sanoituksista. Hän sanoi albumin monotonisen melodian kantavan hädin tuskin albumin läpi, ja kehotti kuuntelemaan albumin kahdessa erässä, jotta sanoitukset pääsisivät oikeuksiinsa. Rumban Joonas Kuismaa albumi ei vakuuttanut, vaan hän piti albumia liian paatoksellisena. Hän korosti Keskitalon olevan agendan omaava lauluntekijä, mikä estää laulajan uusiutumisen, sekä totesi hänen "seisovan tai kaatuvan alastomana" ilman Kolmas Maailmanpalo -orkesteria taustallaan. Desibelin Heikki Väliniemi antoi albumille täydet viisi tähteä, ja kuvaili sitä Keskitalon haastavimmaksi. Hän sanoi kappaleiden olevan yksisuuntaista viestintää, joiden kohderyhmää määrätietoinen artisti ei ole kiinnostunut tiedostamaan, ja totesi hänen tarvitsevan oman arvosteluasteikon tekstien ja sävellysten arviointiin. Albumin kantavana voimana Väliniemi piti sen kauneutta.

Kappaleet
---------

1. Ah ja voi ja kauhistu – 3.36
2. Katumuksen ovet – 2.52
3. Kerrostalonäky – 2.22
4. Eräs talo – 2.14
5. Ah mikä varjo – 2.46
6. Tämä on voitto – 3.02
7. Pyhä Neitsyt Maria – 1.22
8. Jättiläinen – 3.36
9. Näky keittiössä – 4.04
10. Muuttopäivä – 4.35
11. Suuri tulva – 1.29
12. Mestattiin neljä miestä – 4.08

Lähteet
-------

1. 1 2  iTunes: Joose Keskitalo – Ylösnousemus
2. 1 2 3  Saari, Mikko: Levyarviot: Joose Keskitalo – Ylösnousemus *sana.fi*.  19.2.2015.  Arkistoitu 20.8.2016. Viitattu 26.5.2017.
3. 1 2  Musiikkituottajat: Joose Keskitalo – Ylösnousemus
4. ↑  Toiviainen, Mikko: Joose Keskitalo – Unen näkyjä *sue.fi*.  9.4.2014.  Arkistoitu 4.8.2017. Viitattu 27.5.2017.
5. 1 2  Väliniemi, Heikki: Levyarvio: Joose Keskitalo – Ylösnousemus *desibeli.net*.  14.5.2014. Viitattu 26.5.2017.
6. 1 2  Meronen, Anniina: Kulttuuri: Joose Keskitalo – Ylösnousemus (Helmi Levyt) *ksml.fi*.  22.4.2014. Viitattu 26.5.2017.
7. 1 2  Kuisma, Joonas: Joose Keskitalon levyllä on artistille harvinainen määrä kahden pennin sävellyksiä *rumba.fi*.  11.5.2014. Viitattu 26.5.2017.
8. 1 2  Alanen, Asko: Levyarvio: Joose Keskitalo – Ylösnousemus *soundi.fi*.  4/2014. Viitattu 26.5.2017.